ལན།ཁོར་ཡུག་སྤྱི་ཕན་གཏུག་བཤེར་དེ་ཁྲིམས་ཀྱི་བཅས་པའི་ཕན་གནོད་དང་འབྲེལ་བ་མེད་པའི་ཚོགས་པའམ་གང་ཟག་གིས་ཁྲིམས་ལྟར་བསླངས་ན་ཆོགདེའི་དམིགས་ཡུལ་ནི་ཁོར་ཡུག་འབག་བཙོག་དང་གཏོར་བརླག་འགོག་པ་དེ་ཡིན།དེས་ཁ་གཏད་གཅོག་ས་ནི་ཁོར་ཡུག་འཕྲོ་བརླག་བྱེད་མཁན་དང་ཁོར་ཡུག་སྲུང་སྐྱོབ་ཀྱི་ལས་འགན་མི་སྒྲུབ་པའམ་ལོག་སྒྲུབ་བྱེད་པའི་སྲིད་འཛིན་ལས་ཁུངས་བཅས་ཡིན།གལ་ཏེ།ཁོར་ཡུག་དང་སྐྱེ་ཁམས་གཏོར་བརླག་གི་བྱ་སྤྱོད་དེས་གང་ཟག་སྒེར་རམ་ཚོགས་པ་ཞིག་གི་ཁེ་ཕན་ལ་གནོད་ཚེ།དེ་དག་གིས་ཐད་ཀར་གཏུག་བཤེར་བྱས་ཚེ་དེ་ལ་སྒེར་ཕན་གཏུག་བཤེར་ཟེར།དམངས་དོན་གཏུག་བཤེར་གྱི་ཁྲིམས་ཀྱི་དོན་ཚན་༥༥པ་ལྟར་ན།དམངས་དོན་སྤྱི་ཕན་གཏུག་བཤེར་གྱི་ཁྱབ་ཡུལ་ནི་ཁོར་ཡུག་འབག་བཙོག་དང་ཕོན་ཆེ་བའི་འཛད་སྤྱོད་པའི་ཁྲིམས་མཐུན་གྱི་ཐོབ་ཐང་དང་།ཁེ་ཕན་ལ་གནོད་འཚེ་བྱས་ནས་ཐུན་མོང་གི་ཁེ་ཕན་དང་ཐོབ་ཐང་ལ་གནོད་པའི་བྱ་སྤྱོད་དག་ཡིན།དེས་ན།གནོད་པ་ཐེབས་མཁན་གྱིས་ཐད་ཀར་ཞུ་གཏུག་བྱས་ཚེ་དེ་ལ་སྤྱི་ཕན་གཏུག་བཤེར་མི་ཟེར་བར་སྒེར་ཕན་གཏུག་བཤེར་ཟེར།ཐུན་མོང་གི་ཁེ་ཕན་ལ་གནོད་པའི་བྱ་སྤྱོད་དེ་དག་མཚམས་འཇོག་པའི་ཆེད་དུ་ཁོར་ཡུག་འབག་བཙོག་ལ་ཕན་གནོད་ཀྱི་འབྲེལ་བ་མངོན་སུམ་མེད་པའི་ཚོགས་པའམ་ཞིབ་དཔྱོད་ལས་ཁུངས་ཀྱིས་གནོད་པ་ཐེབས་མཁན་གྱི་ཚབ་བྱས་ཏེ་སྤྱི་མཐུན་གྱི་ཁོར་ཡུག་སྲུང་སྐྱོབ་བྱེད་ཆེད་འབག་བཙོག་བྱེད་མཁན་གྱི་ཁེ་ལས་ལ་ཞུ་གཏུག་བྱེད་པ་ཞིག་ལ་སྤྱི་ཕན་གཏུག་བཤེར་ཟེར།འདི་ནས་ཤེས་དགོས་པའི་གནད་ཅིག་ཡོད་པ་དེ་ནི།སྤྱི་ཚོགས་ཚོགས་པའི་སྤྱི་ཕན་གཏུག་བཤེར་དང་མང་ཚོགས་ཀྱི་སྒེར་ཕན་གཏུག་བཤེར་བར་ན་ཁེ་ཕན་གྱི་འགལ་ཟླ་མེད།སྤྱི་ཕན་གཏུག་བཤེར་སྐབས་སུ་བཀོལ་སྤྱོད་བྱས་པའི་བདེན་དཔང་དེ་དག་ཕྱིས་སུ་སྒེར་ཕན་གཏུག་བཤེར་བྱེད་སྐབས་བཀོལ་སྤྱོད་བྱས་ཆོག